“ภูมิใจไทย” ร้องศาลปกครอง คุ้มครองค่ารถไฟฟ้าสายสีเขียว ชี้ขึ้น 104 บ.ผลักภาระปชช.
“ภูมิใจไทย” ร้องศาลปกครอง ขอคุ้มครองค่ารถไฟฟ้าสายสีเขียว ชี้ขึ้น 104 บ.ผลักภาระปชช. 
“ภูมิใจไทย” ร้องศาลปกครอง ขอคุ้มครองค่ารถไฟฟ้าสายสีเขียว ชี้ขึ้น 104 บ.ผลักภาระปชช.
29 ม.ค. 2564

ผู้สื่อข่าวรายงานว่า วันนี้ (29 ม.ค.64) ที่รัฐสภา นายศิริพงษ์ อังคสกุลเกียรติ ส.ส.ศรีสะเกษ พรรคภูมิใจไทย พร้อม ส.ส.ของพรรค ร่วมแถลงข่าวปัญหาการเตรียมขึ้นค่าโดยสารรถไฟฟ้าสายสีเขียว ของกรุงเทพมหานคร ที่จะเริ่มขึ้นค่าโดยสาร จาก 65 บาท เป็น 104 บาท ในวันที่ 16 ก.พ. นี้
โดยนายศิริพงษ์ ระบุว่า ทางพรรคได้ยื่นร้องต่อศาลปกครอง เพื่อขอให้คุ้มครองราคาโดยสารแบบปกติเพื่อไม่ให้เป็นภาระของประชาชน ซึ่งตนเองและ ส.ส.ในพรรคเห็นพ้องกันว่า การดำเนินการของกรุงเทพมหานคร เป็นการผลักภาระให้ประชาชน และยังถือเป็นการดำเนินงานที่ไม่ชอบด้วยกฎหมาย เพราะไม่มีการสอบถามความเห็นจากหลายภาคส่วน อีกทั้งยังเพิกเฉยต่อคำคัดค้านจากหลายหน่วยงานที่ไม่เห็นด้วยกับการขึ้นค่าโดยสาร
ทั้งนี้ ตามที่คณะรัฐมนตรีเคยมีมติให้ถ่ายโอนโครงสร้างการบริหารรถไฟฟ้าสายดังกล่าวจากกระทรวงคมนาคมมาเป็นกรุงเทพมหานคร พร้อมกับให้กรุงเทพมหานครจัดการบริหารหนี้กับกระทรวงการคลัง  แต่จนถึงขณะนี้กรุงเทพมหานคร ยังไม่ได้ดำเนินการดังกล่าว และยังคงเดินหน้าพิจารณาขึ้นค่าโดยสารอย่างไม่รอบคอบ
อย่างไรก็ตาม นายศิริพงษ์ ระบุว่าศาลปกครองได้เรื่องดังกล่าวเป็นที่เรียบร้อยแล้ว จากนี้จะรอคำสั่งศาลนัดพิจารณาต่อไป